FANOC

Vine al 42 Comic Barcelona en família amb descompte de FANOC!
2024-05-03 - 2024-05-05 | Fira de Barcelona, Avinguda de la Reina Maria Cristina, s/n, Barcelona, Barcelona, 08004, Espanya
Torna el Comic Barcelona del 3 al 5 de maig de 2024. Reserva ja les dates!
El major esdeveniment nacional dedicat al còmic es celebra del 3 al 5 de maig, amb una àmplia oferta cultural d’activitats, interessants sorpreses i una notable alineació d’artistes convidats, amb projecció internacional. A més d’inaugurar una nova secció dedicada a la ciència-ficció i la fantasia, les exposicions segueixen mantenint un especial protagonisme, amb una mostra molt especial dedicada al gran Ibáñez. La relació del còmic i el cinema d’animació, en plena ebullició, també tindrà el seu espai en el marc d’una programació variada que posa el focus en les vinyetes i la seva relació en expansió amb altres disciplines artístiques.
Comic Barcelona celebra la seva edició 42 ampliant la seva oferta cultural, amb noves incorporacions a una programació de per sí nodrida i variada que pretén ampliar el ventall de públic i ofereix una panoràmica completa de l’actual paper de la historieta a la cultura popular. A més de reflectir l’actualitat del mitjà, donar visibilitat a nous talents i dona aixopluc a les últimes tendències, sense oblidar la seva història, l’esdeveniment presenta activitats de nou enguany que recullen la interactivitat de les vinyetes amb altres disciplines artístiques.
Data: 3, 4 i 5 de maig de 2024
Horari: de 10:00 a 20:00
Lloc: Fira Barcelona Montjuïc (Avinguda de la Reina Maria Cristina, s/n, 08004 Barcelona)
DESCOMPTE PELS SOCIS DE FANOC
Preu especial de 8€ en lloc de 10€ (entrada anticipada online fins al 2 de maig de 2024) i 10€ en lloc de 12€ (a partir del 3 de maig de 2024). Caldrà acreditació a l’accedir al recinte (presentant el carnet de soci de FANOC).
Entrada infantil (7-12 anys) 8€
Com accedir al descompte? Accedeix a la web del Comic Barcelona Aquí i segueix aquestes breus indicacions:

Selecciona el dia de l’entrada i la quantitat, a continuació fes clic a l’apartat “Codi promocional” i introdueix el segon bloc de números del carnet de FANOC, que està compost de 6 dígits incloent el 0 davant.
Al camp de la dreta, on posa “Introdueix el teu codi”, hauràs d’introduir el correu electrònic.
Finalment, fes clic a “Validar” i el descompte s’aplicarà

Màxim 6 entrades per familia.
Gratis menors de 7 anys
Pack familiar per 2 adults i 2 menors de 12 anys per 32 euros (fins el 2 de maig de 2024) a partir d’aquesta data 38 euros.
Places limitades, fins a exhaurir existències. Si teniu qualsevol incidència amb la venda d’entrades podeu escriure a entradas@ficomic.com o bé a info@ficomic.com
Emma Ríos signa un cartell personal i intransferible que reivindica la llibertat creativa i el traç autoral.
Web del Comic Barcelona
